ปัญหา: พบมีการก่อสร้างคอนโด ORIGIN ตั้งแต่วันจันทร์ - วันเสาร์ เวลา 08:00-18:00 น. โดยมีการล้อมรั้วสังกะสีติดกับบ้านเรือนประชาชน พบเห็น 2-3 สัปดาห์แล้ว ส่งผลให้เกิดเสียงดังและแรงสั่นสะเทือนเป็นอย่างมาก ทำให้รบกวนการพักผ่อนของผู้ร้องและผู้พักอาศัยบริเวณใกล้เคียง ต้องการให้เจ้าหน้าที่แก้ไขปัญหา และดำเนินการตรวจสอบว่าคอนโดดังกล่าวมีการขออนุญาตถูกต้องหรือไม่

อ้างอิงเลขที่รับแจ้ง LXX82X เมื่อวันที่ 6 ธ.ค. 2567
เจ้าหน้าที่แจ้งว่า สำนักงานเขตได้ลงพื้นที่ตรวจสอบแล้ว อาคารดังกล่าวได้รับใบอนุญาตก่อสร้างอาคารจากสำนักการโยธา และได้ประสานกับผู้ควบคุมงานโครงการดังกล่าว ทราบว่าในวันและเวลาดังกล่าวได้ดำเนินการ Sink บ่อบำบัด และทางโครงการได้ดำเนินการกดแผ่น Sheet Pile ซึ่งมีระยะห่างจากแนวรั้วชั่วคราว ประมาณ 6.00 ม. เพื่อป้องกันแรงสั่นสะเทือน แล้ว ทั้งนี้สำนักงานเขตได้กำชับทางโครงการให้เพิ่มมาตรการในการป้องกัน เพื่อไม่ให้เกิดเหตุเดือดร้อนรำคาญกับผู้พักอาศัยโดยรอบข้างเคียง แล้ว

ผู้ร้องแจ้งว่า วันนี้ เวลา 19.00 น. มีการก่อสร้างล่วงเวลา ทำให้ส่งเสียงดังและสร้างความเดือดร้อนรำคาญ จึงต้องการให้เร่งแก้ไขปัญหาดังกล่าว
ถนน: เพชรเกษม
จุดสังเกต: คอนโดดังกล่าวอยู่ตรงข้ามกับซีคอนบางแค
เขต: ภาษีเจริญ
#1555